নেতারা বলেন, আপনার নির্দেশনা মেনে আমরা থানাওয়ারী অভিযোগ ও অনিয়মের সুনির্দিষ্ট তালিকা কাছে জমা দিয়েছি। অনিয়ম ও অভিযোগের তালিকাটি ভারপ্রাপ্ত চেয়ারম্যানের কাছে পাঠিয়েছেন বলে আমাদের আশ্বস্ত করেছিলেন। ধৈর্যধারণের নির্দেশ দিয়েছিলেন। এরপর আমরা সমাধানের আশায় ৬বার আপনার সঙ্গে সাক্ষাৎ করেছি। দলের স্থায়ী কমিটির সদস্যদের কাছে চিঠি ও তালিকা হস্তান্তর করে প্রত্যেককে অনুরোধ করেছি, যেন ভারপ্রাপ্ত চেয়ারম্যানের সঙ্গে আলোচনা করে তদন্ত সাপেক্ষে বিষয়টি একটি সুষ্ঠু সমাধান করে দেন। নেতারা বলেন, সমস্যা সমাধানের জন্য আপনি এখন পর্যন্ত দৃশ্যমান কার্যকর কোন উদ্যোগ নেননি। অনিয়ম-অভিযোগ তদন্তে কোন কমিটিও করেননি। অন্যদিকে আমরা ঢাকা মহানগর উত্তর বিএনপির সংখ্যাগরিষ্ঠ নেতারা অন্যায়ভাবে বঞ্চিত হবার পরও দলীয় সকল কর্মসূিচতে সম্মিলিতভাবে অংশগ্রহণ করে আসছি। চেয়ারপারসন খালেদা জিয়া কারাগারে থাকা অবস্থায় দলকে বিভক্ত না করে ঐক্যবদ্ধ হয়ে কাজ এগিয়ে নিয়ে যাবার দায়িত্ববোধ থেকেই আমরা সকল কর্মসূচিতে অংশগ্রহণ করার পাশাপাশি দলীয় সমাধানের জন্য আপনাদের দারস্থ হয়ে আসছি। চিঠিতে নেতারা বলেন, থানা ও ওয়ার্ড কমিটি নিয়ে ঢাকা মহানগর উত্তরে বিরাজ করছে চরম অসন্তোষ। বর্তমানে যা বিস্ফোরন্মোুখ অবস্থায় এসে পৌঁছেছে। আমাদের বিনীত অনুরোধ, দ্রুততম সময়ের মধ্যে এই অচল ও অকার্যকর অবস্থার সমাধানে প্রয়োজনীয় ব্যবস্থা নেবেন।